rejauldu/bengali-wikipedia huggingface dataset:
হরতন ইশকাপন বাংলাদেশী লেখক হুমায়ূন আহমেদ রচিত একটি উপন্যাস। এটি মিসির আলি চরিত্রকে নিয়ে হুমায়ূন আহমেদের লেখা উপন্যাসগুলোর মধ্যে অন্যতম। বইটি প্রকাশ পায় (২য় মুদ্রণ) ২০১১ সালের ফেব্রুয়ারি মাসে।  পটভূমি মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরীর খারাপ বলে আজমল সাহেব নিজেই একটা কাজের মেয়ে খুঁজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ হয়ে পড়ে।  আজমল সাহেবের ভাগ্নি রেবু মানসিকভাবে অসুস্থ। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।  কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনী।  আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম  তথ্যসূত্র  বহিঃসংযোগ  বই বাজার হরতন ইশকাপন  রকমারি ডট কম হরতন ইশকাপন  বিষয়শ্রেণী:হুমায়ূন আহমেদের উপন্যাস বিষয়শ্রেণী:২০১১-এর বই বিষয়শ্রেণী:মিসির আলি সংক্রান্ত উপন্যাস
মহীশূর লোকগাথা জাদুঘর হল ভারতের মহীশূরে অবস্থিত একটি শিল্পকলা সংগ্রহশালা যা সমগ্র কর্ণাটক রাজ্য থেকে বিভিন্ন লোকশিল্প ও কারুশিল্প সংগ্রহ, সংরক্ষণ এবং প্রদর্শন করে থাকে।   বর্ণনা  লোকগাথা জাদুঘরটিতে সমগ্র কর্ণাটক থেকে লোকশিল্প ও কারুশিল্পের বিভিন্ন নিদর্শন সংগ্রহপূর্বক সংরক্ষণ করা রয়েছে। জাদুঘরটি ১৯৬৮ সালে প্রতিষ্ঠিত হয়েছিল। এটি মহীশূর বিশ্ববিদ্যালয়ের মনসাগঙ্গোত্রি ক্যাম্পাসের জয়লক্ষ্মী বিলাস ম্যানশনে অবস্থিত। প্রতিষ্ঠার পর থেকেই মহীশূর বিশ্ববিদ্যালয়ের লোককাহিনী অধ্যয়নের জন্য এটি অবদান রেখে আসছে। পি.আর.তিপ্পেস্বামী, জাভেরেগৌদা এবং জিশম পরমশিবাইয়ার মতো পণ্ডিতদের দ্বারা বিকশিত হয়ে জাদুঘরটি বর্তমান পর্যায়ে এসেছে। পি.আর.তিপ্পেস্বামী জাদুঘরের সংগ্রহ বাড়ানোর জন্য সমগ্র কর্ণাটক থেকে বিভিন্ন উপাদান নিয়ে এসেছিলেন। একটি লোককাহিনী যাদুঘর হিসাবে এটি কেবল লোকনিদর্শনগুলোই প্রদর্শন করে না, বরং সংগীত, নৃত্য ও নাটকের উপাদানগুলোও প্রদর্শন করে।   সংগ্রহশালা  জাদুঘরটিতে প্রায় ৬,৫০০-এরও বেশি অনন্য লোককাহিনী নিদর্শনের চিত্তাকর্ষক সংগ্রহ রয়েছে। লোকশৈলীগত রূপ ও গঠন অনুসারে জাদুঘরের নিদর্শনগুলো শৃঙ্খলাবদ্ধভাবে সাজানো হয়েছে। চিত্রশালাটি লোককাহিনী, বড় পুতুল, লোকজীবন, সাহিত্য এবং শিল্পের জন্য আলাদা ভাগে বিভক্ত। লোকগাথা বিভাগে বেশ কয়েকটি মূল্যবান সংগ্রহ রয়েছে।   তথ্যসূত্র   বিষয়শ্রেণী:কর্ণাটকের লোককাহিনি বিষয়শ্রেণী:ভারতীয় হস্তশিল্প
কানাডিয়ান নদী যুক্তরাষ্ট্রের আরকানসাস নদীর দীর্ঘতম উপনদী। এটি প্রায় ১,০২৬ মাইল (১,৬৫১ কিমি) দীর্ঘ, কলোরাডো থেকে শুরু হয় এবং নিউ মেক্সিকো, টেক্সাস প্যানহ্যান্ডেল ও ওক‌লাহোমার মধ্য দিয়ে প্রবাহিত হয়। নদীর জল নিষ্কাশন এলাকা প্রায় ৪৭,৭০০ বর্গ মাইল (১,২৪,০০০ বর্গকিমি) জুড়ে বিস্তৃত রয়েছে।Dianna Everett, "Canadian River." Encyclopedia of Oklahoma History and Culture.  Retrieved October 7, 2013.  কানাডিয়ানকে কখনও কখনও দক্ষিণ কানাডিয়ান নদী হিসাবে উল্লেখ করা হয়, যাতে এটির সঙ্গে মিতিল হওয়া উত্তর কানাডিয়ান নদী থেকে আলাদা করা যায়।   তথ্যসূত্র    বহিঃসংযোগ    "কানাডিয়ান নদী", টেক্সাস অনলাইনের হ্যান্ডবুক  বিষয়শ্রেণী:কোলফ্যাক্স কাউন্টি, নিউ মেক্সিকোর নদী বিষয়শ্রেণী:কোয়ে কাউন্টি, নিউ মেক্সিকোর নদী বিষয়শ্রেণী:লাস অ্যানিমাস কাউন্টি, কলোরাডোর নদী বিষয়শ্রেণী:মিসিসিপি নদীর জল নিষ্কাশন অববাহিকা বিষয়শ্রেণী:কলোরাডোর নদী বিষয়শ্রেণী:নিউ মেক্সিকোর নদী বিষয়শ্রেণী:ওকলাহোমার নদী বিষয়শ্রেণী:টেক্সাসের নদী বিষয়শ্রেণী:আরকানস’ নদীর উপনদী
আবদ আল-রাজ্জাক ইবনে হাম্মাম ইবনে নাফি' আল-সান'আনি (১২৬ হিজরি – ২১১ হিজরি) ইয়েমেনের সান'আ থেকে আগত একজন মুসলিম বিদ্বান ছিলেন, যিনি হাদীস বিজ্ঞানের ক্ষেত্রে একজন পার্সি বিশেষজ্ঞ ছিলেন।Motzki, Harald, “ʿAbd al-Razzāq al-Ṣanʿānī”, in: Encyclopaedia of Islam, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. First published online: 2007   কাজ   আবদুল আল রাজ্জাকের মুসান্নাফ  তাফসির বই, যা মুস্তাদরাক আল-হেকামের অন্তর্ভুক্ত ছিল   তথ্যসূত্র   বিষয়শ্রেণী:মধ্যযুগীয় ফার্সি ব্যক্তি বিষয়শ্রেণী:৮ম শতাব্দীর ইসলামের মুসলিম পণ্ডিত বিষয়শ্রেণী:৮ম শতাব্দীর আব্বাসীয় খিলাফতের ব্যক্তি বিষয়শ্রেণী:হাদিস বর্ণনাকারী তাবে তাবেয়ী
সর্বশক্তিমান হলো সীমাহীন ক্ষমতা থাকার গুণ। একেশ্বরবাদী ধর্মগুলি সাধারণত সর্বশক্তিমানকে শুধুমাত্র তাদের বিশ্বাসের দেবতাকে আরোপিত করে। ইব্রাহিমীয় ধর্মের একেশ্বরবাদী ধর্মীয় দর্শনে, এটিকে প্রায়শই ঈশ্বরের বৈশিষ্ট্যগুলির মধ্যে একটি হিসাবে তালিকাভুক্ত করা হয়, সর্বজ্ঞতা, সর্বব্যাপিতা ও সর্বজনীনতা। একক সত্তায় এই সমস্ত বৈশিষ্ট্যের উপস্থিতি যথেষ্ট ধর্মতাত্ত্বিক বিতর্কের জন্ম দিয়েছে, বিশেষত অশুভ সংকট সহ, এই প্রশ্নটি কেন এই ধরনের দেবতা মন্দের অস্তিত্বকে অনুমতি দেবে। এটা দর্শন ও বিজ্ঞানে স্বীকৃত যে সর্বশক্তিমানকে কখনোই কার্যকরভাবে বোঝা যায় না।   তাৎপর্য  সর্বশক্তিমান শব্দটি বিভিন্ন অবস্থানের সংখ্যা বোঝাতে ব্যবহৃত হয়েছে। অবস্থানগুলির মধ্যে নিম্নলিখিতগুলি অন্তর্ভুক্ত রয়েছে তবে সীমাবদ্ধ নয়:  একজন দেবতা যা করতে চান তা করতে সক্ষম।e.g. আউরেলিয়ুস আউগুস্তিনুস City of God (এই সংস্করণে, ঈশ্বর অসম্ভব ও বিপরীত কিছু করতে পারেন।)  একজন দেবতা তাঁর নিজস্ব প্রকৃতির সাথে সঙ্গতিপূর্ণ এমন কিছু করতে সক্ষম (যেমন, উদাহরণস্বরূপ, যদি এটি কোনো দেবতার প্রকৃতির যৌক্তিক পরিণতি হয় যে এটি যা বলে তা সত্য, তবে এটি মিথ্যা বলতে সক্ষম নয়)।  এটি একজন দেবতার প্রকৃতির অংশ যা সামঞ্জস্যপূর্ণ হয় এবং বলা হয় যে দেবতার পক্ষে তার নিজস্ব আইনের বিরুদ্ধে যাওয়া অসঙ্গত হবে যদি না তা করার কারণ না থাকে।This is a consistent theme of Polkinghorne's work, see e.g. Polkinghorne's Science and Religion.   তথ্যসূত্র    আরও পড়ুন  Augustine, City of God and Christian Doctrine C.S. Lewis, The Problem of Pain Charles Hartshorne, Man's Vision of God Plato, Sophist Tertullian, Against Praxeas Thomas Aquinas, Summa Theologica  বহিঃসংযোগ    Internet Encyclopedia of Philosophy entry  Stanford Encyclopedia of Philosophy entry  Logical Truth and Omnipotence  Omnipotence and Free Will in Judaism  বিষয়শ্রেণী:ধর্মীয় দর্শন বিষয়শ্রেণী:খ্রিস্টান ধর্মতত্ত্বে ঈশ্বরের গুণাবলী বিষয়শ্রেণী:ধর্মে শ্রেষ্ঠত্ব বিষয়শ্রেণী:ঈশ্বরের ধারণা
কাউগাঁ রেল সেতু  বাংলাদেশের রংপুর বিভাগের দিনাজপুর জেলার দিনাজপুর সদর উপজেলার একটি রেল সেতু।   ইতিহাস  পার্বতীপুর-পঞ্চগড় লাইন তৈরি করার সময় আত্রাই নদীতে সেতু তৈরি করা হয় যা কাউগাঁ রেল সেতু নামে পরিচিত।   পরিষেবা  কাউগাঁ রেল সেতু দিয়ে চলাচল কারী ট্রেনের নাম নিম্নে দেওয়া হলো:   পঞ্চগড় এক্সপ্রেস  দ্রুতযান এক্সপ্রেস  একতা এক্সপ্রেস  দোলনচাঁপা এক্সপ্রেস  দিনাজপুর কমিউটার  উত্তরবঙ্গ মেইল  পঞ্চগড় কমিউটার  কাঞ্চন কমিউটার ও কিছু  লোকাল ট্রেন   আরও দেখুন   তিস্তা রেল সেতু  কাঞ্চন রেল সেতু  চিরিরবন্দর রেল সেতু  রূপসা রেল সেতু  বঙ্গবন্ধু রেলওয়ে সেতু   তথ্যসূত্র   বিষয়শ্রেণী:বাংলাদেশের রেল সেতু বিষয়শ্রেণী:দিনাজপুর জেলা
চরণামৃত বা পঞ্চামৃত-এর আক্ষরিক অর্থ হল পাঁচ অমৃত। যা হিন্দুধর্ম অনুসারীদের  বিভিন্ন পার্বণ ও মাঙ্গলিক কাজে ব্যবহার করা পাঁচটি উপাচারের এক মিশ্রণ। ভগবানকে স্নান করানো হয়, সেই স্নানের জল হল চরণামৃত বা পঞ্চামৃত। গন্ধ ও পুস্পসহ সেই জল ভগবানের চরন বেয়ে নেমে আসে। এরপর তা সংগ্রহ করে তার সাথে দধি মেশানো হয়। এইভাবে চরণামৃত অতি মধুর আস্বাদপূর্ণ তো হয়ই তার পাশাপাশি তাতে পারমার্থিক মাহাত্ম নিহিত থাকে। পদ্মপুরান অনুসারে, ‘যে মানুষ কোন দিন ও দান,যজ্ঞ, অর্চনা করেনি সে ও যদি ভগবানের মন্দিরে গিয়ে চরণামৃত পান করে তবে সে পরম ধামে প্রবেশ করার যোগ্য হয়। ভগবানের শ্রীবিগ্রহ দর্শন ও অভিবাদন করতে এসে কেউ যদি বিনম্র হয়ে তিন বিন্দু চরণামৃত জল পান করে তবে সে পরমানন্দ লাভ করে। চরণামৃত ও পঞ্চামৃত আলাদা পরেরটি দধি দুগ্ধ ঘৃত মধু ইক্ষুগুড় বা শর্করা মিশ্রিত, প্রথম টি তুলসী চন্দন ইত্যাদি মিশ্রিত বিষ্ণুকে স্নান করানো জল মন্ত্র টি পড়লে বোঝা যায়।   চরণামৃত বা পঞ্চামৃত গ্রহণের মন্ত্র    চরণামৃত-গ্রহণমন্ত্র  অকালমৃত্যু-হরণং সর্বব্যাধি-বিনাশনং।  বিষ্ণুপাদোদকং পীত্বা শিরসা ধারয়াম্যহং।।    গুরুত্ব  এই উপাদান দেবতাদের অর্পণ করা হয়। প্রসাদ আকারে এরও যথেষ্ট গুরুত্ব রয়েছে। শাস্ত্র মতে এই পানীয় পান করার সময় ব্যক্তির মধ্যে ইতিবাচক অনুভূতি তৈরি হয়। পুজোয় চরণামৃত উৎসর্গ করা হয়। অভিষেকের সময় ব্যবহৃত হয়। আবার বিবাহকাৰ্যেও ব্যবহার করা হয়। ধর্মীয় তাৎপর্য থাকলেও এর আয়ুর্বেদ শাস্ত্রেও যথেষ্ট গুরুত্ব আছে। আয়ুর্বেদ মতে, এটি স্বাস্থ্যের জন্যও গুরুত্বপূর্ণ। মনে করা হয় যে ব্যক্তি বিশ্বস্তভাবে পঞ্চমৃত পান করেন সে জীবনে সমস্ত ধরনের সুখ এবং সমৃদ্ধি লাভ করে। পঞ্চমৃত সব সময় কাঁচের বা রৌপ্যের পাত্রে রাখলে এটি বহু রোগকে পরাস্ত করতে পারে। এতে থাকা তুলসী পাতা তার গুণমানকে আরও বাড়ায়। পঞ্চমৃত গ্রহণ করলে স্মৃতিশক্তিও বৃদ্ধি পায়। যেদিন এটি তৈরি করা হবে তার কয়েক ঘন্টার মধ্যেই এটি শেষ করা উচিত, পরের দিনের জন্য সংরক্ষণ করা উচিত নয়।   নিয়মকানুন  ভগবানকে অর্পণ করার পর এটি ডান হাতের নীচে বাম হাত রেখে নেওয়া হয়। মনে করা হয় এটি পান করার সময় মন অত্যন্ত বিশুদ্ধ হয়ে যায় এবং আমাদের আশেপাশের পরিবেশে ছড়িয়ে পড়ে এক ইতিবাচক অনুভূতি। এটি পুজো তথা প্রায় সমস্ত ধর্মীয় অনুষ্ঠানে ঠাকুরের অভিষেকের কাজে ব্যবহার করা হয়।    পঞ্চামৃত গ্রহণের উপকারিতা   এই পঞ্চামৃত রুপো এবং তামার পাত্রে রাখলে বেশি উপকার পাওয়া যায়।  এটি পবিত্র মনে গ্রহণ করলে সংসারে সুখ শান্তি এবং সমৃদ্ধি বজায় থাকে।  চরণামৃত এক বা দুই চামচের বেশি গ্রহণ করতে নেই।এটি শরীরের পক্ষেও অত্যন্ত ভাল। এটি গ্রহণ করলে শরীরের নানা রোগ থেকেও মুক্তি পাওয়া যায়।  এই পঞ্চামৃত আমাদের মন প্রাণকে শান্ত করতেও সাহায্য করে। এটি গ্রহণ করলে মানসিক শান্তি ফিরে আসে।  পঞ্চামৃতের মধ্যে থাকা তুলসি পাতার গুরুত্ব অপরিসীম।  পঞ্চামৃত যে দিন তৈরি করা হয় সে দিনই এটি শেষ করতে হয়। খুব বেশি ক্ষণ রেখে এটি সেবন করতে নেই।   তথ্যসূত্র   বিষয়শ্রেণী:হিন্দু আচার
জোন ভিক্তোর মাসিয়েল ফুর্তাদো (; জন্ম: ১৩ ফেব্রুয়ারি ১৯৯৬; জোন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে গোলরক্ষক হিসেবে খেলেন।  ২০১৩ সালে, জোন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন জোন ভিক্তোর মাসিয়েল ফুর্তাদো ১৯৯৬ সালের ১৩ই ফেব্রুয়ারি তারিখে ব্রাজিলের দিয়াদেমায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জোন ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৩ সালে তিনি ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ               বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-১৭ আন্তর্জাতিক ফুটবলার বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার
গুলশন মল্লিক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার পাঁচলা বিধানসভা কেন্দ্রের বিধায়ক হিসেবে নির্বাচিত হয়েছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:হাওড়া জেলার ব্যক্তি বিষয়শ্রেণী:১৯৫৮-এ জন্ম
রুদ্র সোনি (জন্ম: ১০ নভেম্বর ২০০৪) একজন ভারতীয় টেলিভিশন অভিনেতা, যিনি শিশুদের ফ্যান্টাসি টেলিভিশন অনুষ্ঠান বালবীরে মানব এবং ঐতিহাসিক টেলিভিশন ধারাবাহিক পেশওয়া বাজিরাও-এ বাজিরাও চরিত্রে অভিনয়ের জন্য পরিচিত।   কর্মজীবন  রুদ্র তার ক্যারিয়ার শুরু করেছিলেন কাহি তো হোগা ধারাবাহিক দিয়ে। ২০১২ সালে তিনি টিভি ধারাবাহিক বালবীরে মানব চরিত্রে অভিনয় করে জনপ্রিয় হয়ে ওঠেন। তিনি ভারতীয় ঐতিহাসিক টেলিভিশন ধারাবাহিক পেশওয়া বাজিরাও-এ বাজিরাও চরিত্রে অভিনয় করেছেন। এছাড়াও তিনি ইয়েশু ধারাবাহিকে কিং অ্যান্টিপাস চরিত্রে অভিনয় করেছেন।  ২০১৫ সালে তিনি রণবীর সিংয়ের সাথে বলিউডের বাজিরাও মাস্তানি চলচ্চিত্রে উপস্থিত হন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০৪-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা
ইয়াং শুওরুই (, ; জন্ম: ৮ জানুয়ারি ২০০৪) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  শুওরুই চীনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ইয়াং শুওরুই ২০০৪ সালের ৮ই জানুয়ারি তারিখে চীনের হেইলুংচিয়াংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শুওরুই চীনের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৯৬.০০ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  অন্যদিকে, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রানের সমাপ্তিতে তিনি সর্বোচ্চ ৩৯.০৫ পয়েন্ট নিয়ে ত্রয়োবিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০২০ শীতকালীন যুব অলিম্পিকের ফ্রিস্টাইল স্কিয়ার
কলম্বো রেসকোর্স হলো কলম্বোর সিনামন গার্ডেন্সে বিদ্যমান একটি ঐতিহাসিক জোতা রেসিং মাঠ। দ্বিতীয় বিশ্বযুদ্ধের সময়, এটি একটি অস্থায়ী বিমান বন্দর হিসেবে ব্যবহৃত হয়েছিল।Modernized Colombo Racecourse open for public  ২০১২ সালে এই মাঠটি কলম্বো রেসকোর্স স্পোর্টস কমপ্লেক্স হিসেবে পুনর্বিকশিত হয়েছে, যা শ্রীলঙ্কার প্রথম আন্তর্জাতিক রাগবি ইউনিয়ন মাঠ হিসেবে শ্রীলঙ্কা রাগবি ফুটবল ইউনিয়ের সকল হোম ম্যাচ আয়োজন করে।  ২০১৪ সালে, এই মাঠের একটি বড় সংস্কার করা হয়েছে, যার মধ্যে ফ্লাডলাইট সংযোজন এবং গ্র্যান্ডস্ট্যান্ডের একটি উল্লেখযোগ্য অংশকে শপিং এবং ডাইনিং কমপ্লেক্সে রূপান্তর করা অন্তর্ভুক্ত ছিল।   ইতিহাস   ঘোড়দৌড়  ১৮৯৩ সালে কোলপিটি রেস কোর্স থেকে স্থানান্তরিত হওয়ার পর আনুষ্ঠানিকভাবে ঘোড়দৌড়ের জন্য এই মাঠটি উন্মুক্ত করা হয়েছিল, যা প্রাচ্যের নকশা, সুবিধা এবং আকারের দিক থেকে অন্যতম সেরা ছিল। ১৯২২ সালে প্রাচ্যের প্রথম রেস কোর্স হিসেবে এখানে একটি টোটালিস্টর স্থাপন করা হয়েছিল।  কলম্বো টার্ফ ক্লাব এখানে গ্র্যান্ড স্ট্যান্ডের পাশে নিজস্ব প্যাভিলিয়ন এবং ক্লাব হাউস নিয়ে অবস্থিত ছিল।   কলম্বো রেসকোর্স স্পোর্টস কমপ্লেক্স  ২০১১ সালে নগর উন্নয়ন কর্তৃপক্ষ গ্র্যান্ড স্ট্যান্ড এবং কলম্বো টার্ফ ক্লাব ভবনের সংস্কার শুরু করেছিল। ৬ষ্ঠ ইঞ্জিনিয়ার সার্ভিসেস রেজিমেন্ট এবং সেন্ট্রাল ইঞ্জিনিয়ারিং কনসালটেন্সি ব্যুরো এই কাঠামোগুলো সংস্কার করেছিল। অবশিষ্ট মাঠগুলো শ্রীলঙ্কার প্রথম আন্তর্জাতিক গ্রেড রাগবি ইউনিয়নের মাঠে পুনর্বিকশিত হয়েছিল।   তথ্যসূত্র    বহিঃসংযোগ    বিবিসিতে ১৯৪১–১৯৪৫ ইস্টার্ন ট্রাভেলস চতুর্থ অংশ   লঙ্কালাইব্রেরিতে সিলনের যুদ্ধ – ১৯৪২   ফ্লিটএয়ারআরমোয়া ৮৮৮ (পিআর) নেভাল এয়ার স্কোয়াড্রন   বিষয়শ্রেণী:শ্রীলঙ্কার বিমানবন্দর বিষয়শ্রেণী:কলম্বোর ভবন ও স্থাপনা বিষয়শ্রেণী:কলম্বোর দর্শনীয় স্থান
তন্ত্রালোক () হলো কাশ্মীর শৈববাদ দর্শনের একজন লেখক ও দার্শনিক অভিনবগুপ্তের প্রধান রচনা।  ইতিহাস গ্রন্থটিতে ৬৪টি অদ্বৈত আগম ও তন্ত্রের বিভিন্ন দর্শনের সংশ্লেষণ রয়েছে। এটি ৩৭টি অধ্যায়ে ধর্মীয় ও দার্শনিক উভয় দিক নিয়েই আলোচনা করেছে; প্রথম অধ্যায়ে ঘনীভূত আকারে অপরিহার্য শিক্ষা রয়েছে। এর আকার ও পরিধির কারণে এটিকে হিন্দু তন্ত্রের অদ্বৈত দর্শনের বিশ্বকোষ হিসাবে বিবেচনা করা হয়।  তন্ত্রলোক দশম শতাব্দীতে রচিত এবং কাশ্মীর শৈববাদ লীন হয়ে যাওয়ার পর, ঊনবিংশ শতাব্দীর শেষের দিকে পুরানো পাণ্ডুলিপিতে এটি পুনরায় আবিষ্কৃত হয়েছিল।  এখন পর্যন্ত ইউরোপীয় ভাষায় এর একমাত্র সম্পূর্ণ অনুবাদ – ইতালীয় – র্যানিয়েরো গনোলিকে কৃতিত্ব দেওয়া হয়েছে, এখন এটির দ্বিতীয় সংস্করণে রয়েছে।Luce dei Tantra, Tantrāloka, Abhinavagupta, Raniero Gnoli, 1999 কৌল আচারের ২৯তম অধ্যায়টি জন আর ডুপুচে দ্বারা জয়রথের ভাষ্য সহ ইংরেজিতে অনুবাদ করা হয়েছিল।  তন্ত্রলোকের প্রেক্ষাপট, লেখক, বিষয়বস্তু ও প্রসঙ্গের উপর জটিল অধ্যয়ন প্রকাশ করেছেন লখনউ বিশ্ববিদ্যালয়ের অধ্যাপক নবজীবন রাস্তোগি।Introduction to the Tantrāloka, Navjivan Rastogi  যদিও আজ পর্যন্ত তন্ত্রলোকের কোনো ইংরেজি অনুবাদ নেই, তবে কাশ্মীর শৈবধর্মের মৌখিক ঐতিহ্যের সর্বশেষ স্বীকৃত মাস্টার, স্বামী লক্ষ্মণ জু তার বই, কাশ্মীর শৈববাদ – দ্য সিক্রেট সুপ্রিম-এ তন্ত্রলোকের মূল দার্শনিক অধ্যায়গুলির সংক্ষিপ্ত সংস্করণ দিয়েছেন।Kashmir Shaivism – The Secret Supreme, ed, John Hughes, SUNY press, 1985.  তথ্যসূত্র   উৎস         Tantraloka – The Light on and of the Tantras (2023, self-published at Varanasi) by Abhinavagupta.  Vol. I: ISBN 9798376139219.  Vol. II: ISBN 9798379174637.  Vol. III: ISBN 9798379175559.  Vol. IV ISBN 9798385705719.  Vol. V. ISBN 9798389963894.  Vol. VI.  ISBN 9798389964495.  Vol VII. ISBN 9798396053830.  Vol VIII. ISBN 9798397603560.  Vol IX. ISBN 9798852285027.  Vol X. ISBN 9798852285706.  Vol XI. ISBN 9798852286376.  বিষয়শ্রেণী:শৈব ধর্মগ্রন্থ বিষয়শ্রেণী:কাশ্মীর শৈববাদ বিষয়শ্রেণী:হিন্দু তন্ত্র
রাজেশ লাহানু কাশিওয়ার (বালা কাশিওয়ার নামেও পরিচিত) ১৩তম মহারাষ্ট্র বিধানসভার সদস্য। তিনি সাকোলি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টি (বিজেপি) অন্তর্গত, তাকে পার্টিতে  বিধানসভায় "বিজেপির তরুণ মুখ" হিসাবে বর্ণনা করা হয়েছে।  তাঁর জয় ভান্ডারা জেলায় বিজেপির করা ক্লিন সুইপের অংশ ছিল।   ফেব্রুয়ারি ২০১২ সালে, তিনি ভান্ডারা জেলা পরিষদের সদস্য ছিলেন যিনি একোদি জেলা পরিষদ নির্বাচনী এলাকার প্রতিনিধিত্ব করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্র বিধানসভার সদস্য ২০১৪-২০১৯
তেলিয়ামুড়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।Sitting and Previous MLAs from তেলিয়ামুড়া বিধানসভা কেন্দ্র ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,৯০৭ জন, যার মধ্যে পুরুষ ভোটার ২১,৫৮০ জন এবং নারী ভোটার ২১,৩২৭ জন। তেলিয়ামুড়া বিধানসভা কেন্দ্রে ২০১৮ ভোটার লিঙ্গানুপাত ৯৮৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,১৯৯ জন যার মধ্যে পুরুষ ভোটার ১৯,৮৭২ জন এবং নারী ভোটার ১৯,৩২৭ জন।   বিধানসভার সদস্য    নির্বাচন বিধায়কদল সময়কাল১৯৬৭পি.কে দাস১৯৬৭-৭২১৯৭২অনিল সরকার১৯৭২-৭৭১৯৭৭জিতেন্দ্র সরকার১৯৭৭-৮৩১৯৮৩গীতা চৌধুরী১৯৮৩-৮৮১৯৮৮জিতেন্দ্র সরকার১৯৮৮-২০০৩১৯৯৩১৯৯৮২০০৩অশোক কুমার বৈদ্য২০০৩-০৮২০০৮গৌরী দাস২০০৮-২০১৮২০১৩২০১৮কল্যাণী রায়২০১৮-বর্তমান   নির্বাচনী ফলাফল   ২০১৮ ফলাফল   ২০১৩ ফলাফল   তথ্যসূত্র   বিষয়শ্রেণী:খোয়াই জেলা বিষয়শ্রেণী:ত্রিপুরার বিধানসভা কেন্দ্র
লেটিসিয়া পার্সিলেস (জন্ম ২ জানুয়ারী ১৯৮৩) হলেন একজন ব্রাজিলীয় অভিনেত্রী  ও সঙ্গীতশিল্পী  যিনি টেলিনোভেলা আমর এটার্নো আমোরে তে প্রধান ভূমিকায় অভিনয় করেছিলেন।   জীবনী  রিও ডি জেনেইরোতে জন্মগ্রহণ করেন,  তার স্বামী, পরিচালক লুইজ ফার্নান্দো কারভালহো, যার সাথে তার একটি ছেলে রয়েছে। তার স্বামীর সাথে তার প্রথম পরিচয় হয়েছিল ২০০৮ সালে মিনি ধারাবাহিক ক্যাপিটুর চিত্রগ্রহণের সময়।    তথ্যসূত্র    বহিঃসংযোগ     বিষয়শ্রেণী:২১শ শতাব্দীর ব্রাজিলীয় গায়িকা বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী বিষয়শ্রেণী:ব্রাজিলীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম
অধ্যাপক ডা. গাজী আবদুল হক বাংলাদেশের খুলনা জেলার রাজনীতিবিদ, চিকিৎসক ও খুলনা-৫ (ডুমুরিয়া-ফুলতলা) আসনের সংসদ সদস্য।   প্রাথমিক জীবন  গাজী আব্দুল হক খুলনা জেলায় জন্মগ্রহণ করেন।   রাজনৈতিক জীবন  গাজী আব্দুল হক একজন চিকিৎসক। ১৯৯৩ সালে তিনি বাংলাদেশ মেডিকেল অ্যাসোসিয়েশনের মহাসচিব হিসেবে দায়িত্ব পালন কালে বাংলাদেশ জাতীয়তাবাদী দলে (বিএনপি) যোগ দিয়ে তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে খুলনা-৫ (ডুমুরিয়া-ফুলতলা) আসন থেকে সংসদ সদস্য নির্বাচিত হন।  তিনি ২০০৯ সালে খুলনা জেলা বিএনপির সম্মেলনে সহসভাপতি মনোনীত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:খুলনা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশী চিকিৎসক বিষয়শ্রেণী:খুলনা জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। এটি 'উইকিপিডিয়া:এনডিইসি উইকিমিডিয়া বুটক্যাম্প ২০২২' উপলক্ষে তৈরিকৃত নিবন্ধ; 'অপসারণ প্রস্তাবনা' ট্যাগ লাগানোর পূর্বে যেমন যথেষ্ট সময় দেয়া আবশ্যক ছিলো, ঠিক তেমনই নিবন্ধকারেরও 'কাজ চলছে' ট্যাগ লাগানো আবশ্যক। Ashiq Shawon (আলাপ) ১৭:২৮, ৪ জুন ২০২২ (ইউটিসি) লুনা পার্ক   – (অপসারণের প্রস্তাবনা দেখুনলগ দেখুন) () তথ্য সূত্র নেই,  যথেষ্ট লেখা নেই। মো. মাহমুদুল আলম (আলাপ) ০৫:২৮, ২৮ মে ২০২২ (ইউটিসি)  নতুনদের তৈরি, সম্প্রসারণ হতে সময় দিন। — AKanik 💬 ০৫:৩৪, ২৮ মে ২০২২ (ইউটিসি)   উইকিপিডিয়া:এনডিইসি উইকিমিডিয়া বুটক্যাম্প ২০২২ এডিটাথন উপলক্ষ্যে নতুন ব্যবহারকারীর তৈরি নিবন্ধ। সম্প্রসারণের সুযোগ দিন। সাধারণত উল্লেখযোগ্য কিন্তু ছোট নিবন্ধের ক্ষেত্রে প্রণেতাকে সম্প্রসারণের বার্তা দিয়ে তৈরির পর থেকে ৪৮ ঘণ্টা পর্যন্ত অপেক্ষা করা যেতে পারে। তারপরেও সম্প্রসারণ না করলে দ্রুত অপসারণ প্রস্তাবনা বা অপসারণ প্রস্তাবনা দেওয়া যেতে পারে। ≈ MS Sakib  «আলাপ»  ১৭:৪১, ২৮ মে ২০২২ (ইউটিসি) মুছুন ৪৮ ঘন্টা পাড় হয়েছে। কোন উন্নতি হয়নি। মো. মাহমুদুল আলম (আলাপ) ০৬:১৪, ৩১ মে ২০২২ (ইউটিসি)   প্রতিযোগিতায় তৈরিকৃত নিবন্ধসমূহ ৩ দিন পর্যন্ত কোনো ট্যাগ লাগানো হয় না। আমি নিবন্ধটি সম্প্রসারণ করেছি। নিবন্ধটি আর অপসারণের উপযোগী নয়। অনুগ্রহ করে উইকিপিডিয়া:এনডিইসি উইকিমিডিয়া বুটক্যাম্প ২০২২ উপলক্ষে তৈরি নিবন্ধে কোনো সমস্যা হলে আমাকে জানাবেন। আর অনুগ্রহ করে “উল্লেখযোগ্য” নিবন্ধ তৈরির সাথে সাথে ট্যাগ লাগাবেন না। সম্প্রসারণের সুযোগ দিন। এটি উইকির জন্য মারাত্মক ক্ষতিকর। — আদিভাই • আলাপ • ১৭:০১, ২ জুন ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ওয়ার্ড নং ১৮ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ১৮ নং ওয়ার্ড ছিল। ওয়ার্ড নং ১৮ ঢাকা মহানগরের ভাটারা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৭ আসনের অন্তর্গত। এ ওয়ার্ডের বর্তমান কাউন্সিলর হলেন জাকির হোসেন।   বিবরণ  ওয়ার্ড নং ১৮ ঢাকা মহানগরের বারিধারা আবাসিক এলাকা আই  এবং কে ব্লক (১৯৮০ সনে প্রকাশিত গেজেট অনুসারে), কালাচাঁদপুর, নদ্দা, শাহাজাদপুর (ক, খ ও গ) এলাকা নিয়ে গঠিত। এর আয়তন ১.৭৪ বর্গকিলোমিটার।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ জাকির হোসেন    তথ্যসূত্র  বিষয়শ্রেণী:ঢাকা উত্তর সিটি কর্পোরেশনের ওয়ার্ড
thumb|150px|right|পূণেরী পাগড়ী পড়ে থাকা অবস্থায় মহাদেব গোবিন্দ রাণাদে  পূণেরী পাগড়ী (ইংরেজি:Puneri Pagadi), মহারাষ্ট্ৰের পূণে নগরীর গৌরব এবং সন্মানের প্ৰতীক হিসাবে গণ্য করা এক প্ৰকারের পাগড়ী। দুই শতাব্দি আগে এর প্ৰচলন শুরু হয়েছিল। এই পাগড়ী সন্মানের প্ৰতীক হলেও আজকাল কলেজের ঐতিহ্যবাহী দিনসমূহে ব্যবহার করতে দেখা যায়। এই পাগড়ী স্বকীয় পরিচয় বহন করে বলে স্থানীয়লোকেরা এর " ভৌগোলিক পরিচয়" এর মৰ্যাদা দাবী করে। ৪ সেপ্টেম্বর, ২০০৯ সালে তাদের বহুদিনের দাবী পূরণ হয় এবং এই পাগড়ী এক বৌদ্ধিক সম্পদরূপে পরিগণিত হয়।  ইতিহাস  thumb|পূণের পাগড়ী নির্মাতা, ১৮৯০  ১৯ শতকের একজন সমাজ-সংস্কারক মহাদেব গোবিন্দ রাণাদে পোন নগরীতে-প্ৰথম এই পাগড়ীর প্ৰচলন করেন। পরবর্তীতে অনেক বিখ্যাত নেতা যেমন- লোকমান্য তিলক, জে.এস. করণদিকার, ডি.ডি. সাথে, তাতিয়াসাহেব কেলকার এবং দাত্তু বামন পটদারের মত নেতারা এই পাগড়ী পড়তেন। ১৯৭৩ সালে মারাঠি ভাষার নাটক "ঘাসীরাম কটওয়াল’’ এর মাধ্যমে এটি অধিক জনপ্ৰিয় হয়ে পরে।  ব্যবহার এই পাগড়ী সাধারণত কিছু বিশেষ অনুষ্ঠান যেমন বিয়ে-শাদী এবং বিদ্যালয়-মহাবিদ্যালয়ের ঐতিহ্যবাহী দিবসে ব্যবহার করা হয়। যুবকরা "গন্ধাল" কলা প্ৰদৰ্শনে এই পাগড়ী পড়ে। তাছাড়া ঐতিহাসিক ছায়াছবি এবং থিয়েটারে একে ব্যবহার করা হয়।  বৌদ্ধিক সম্পত্তির অধিকার প্ৰদান ১০ জন "শ্ৰী পূণেরী পাগড়ী সংঘ"এর পূণেরী পাগড়ীর "ভৌগোলিক পরিচয়ের মৰ্যাদা দেওয়ার জন্য ভৌগোলিক স্বীকৃতি রেজিষ্ট্ৰারের জন্য আবেদন জানায়। এবং সাথে বৌদ্ধিক সম্পদের নীতির উৎকৰ্ষতার জন্যেও আবেদন জানায়। পূণেরী পাগড়ীকে বিশ্ব দরবারে তুলে ধরা, এর স্বকীয়তা রক্ষা করা এবং পূণেরী সংস্কৃতি ঠিকিয়ে রাখা এর মূল উদ্দেশ্য। ৪ সেপ্টেম্বর,২০০৯ সালে একে ভৌগোলিক পরিচায়কের মৰ্যাদা দেয়ার সাথে সাথে এটি পূণের সাংস্কৃতিক এবং সরকারী পরিচয় বহন করে। ফলে পূণেরী পাগড়ী বৌদ্ধিক সম্পদের অধিকার লাভ করে এবং পূণের  বাহিরে পূণেরী পাগড়ীর উৎপাদন তথা বিক্ৰী নিষিদ্ধ করা হল।   তথ্য সূত্র  বিষয়শ্রেণী:ঐতিহ্য বিষয়শ্রেণী:ভারতীয় পোশাক বিষয়শ্রেণী:মহারাষ্ট্রের ভৌগোলিক নির্দেশক বিষয়শ্রেণী:ভারতীয় উষ্ণীশ